paragraph_text: Smješteno je blizu bosanskohercegovačko-hrvatske granice. Udaljeno je od Trebinja oko 25 km, a 15 km od Dubrovnika. Prije rata u Hrvatskoj i Bosni i Hercegovini pripadao je općini Trebinje, a sad općini Ravno u Hercegovačko-neretvanskom kantonu. Po tradicionalnoj podjeli ovog područja, Začula pripada Šumi trebinjskoj. Selo je dobilo naziv po brdu Čula, na čijim padinama se nalazi. U selu je postojala pravoslavna crkva svetog proroka Jeremije, proroka čiju su slavu slavili svi seljani Začule. Crkva je srušena 1992. godine u ratu od strane Hrvatske vojske. Pred ulaz u selo su ostaci turske kule.